**3f – stjórnarfundur 18. júní 2013**

Staður og tími: Flesjakór 19, þriðjudaginn 18. júní, kl. 14:30–17:00

Mættir: Elínborg, Jóhanna og Sólveig. – Anna Margrét var erlendis.

Fundarritari: Jóhanna Geirsdóttir

1. Ný stjórn 3f

Stjórnin skipti með sér verkum.

Elínborg Siggeirsdóttir, nýr formaður 3f, var kosin formaður á aðalfundi félagsins 5. júní sl.

Sólveig Friðriksdóttir tók að sér störf gjaldkera og Jóhanna Geirsdóttir verður fundarritari næsta starfsár.

Anna Margrét Ólafsdóttir, leikskólastjóri á Nóaborg, óskaði eftir að vera meðstjórnandi þar sem hún er ný í stjórninni.

1. Fundur í HR

Elínborg sagði frá fundi sem hún átti 14. júní með Tyrfingi í HR vegna samstarfs í tengslum við netnámskeið fyrir nemendur og kennara í forritun sem félagið hefur hug á að vinna og bjóða fram næsta haust í samvinnu við HR o.fl. Hugsanleg kennsla yrði í Html 5 og Unity 3. Sólveig og Elínborg munu ræða þetta nánar við [Björn Þór Jónsson](http://myschool.ru.is/myschool2/public/default.aspx?Page=Emp&Dept=0&Alph=&Pos=&View=0&Lang=0&ID=bjorn#Top) og Hallgrím Arnalds í HR fimmtudaginn 20.júní nk.

Hugmynd kom fram um að halda Science Fair fyrir krakka að vori eftir að hafa kynnt forritun fyrir þeim að hausti og fram eftir vetri.

1. Stofnum UT Torg - starfssamfélag skólafólks um upplýsingatækni

Sólveig sagði frá fundi sem hún og S.Fjalar fóru á þriðjudaginn 11. júní í tengslum við stofnun Upplýsinga­tæknitorgs (UT Torg) sem mun starfa með MenntaMiðju. UT torgið á að styðja við notkun upplýsingatækni í skólasamfélaginu. Á fundinum var leitað eftir hugmyndum um markmið, efnistök, útfærslu og mögulegum verkefnum torgsins. Unnið var í hópum og væntanlega verða niðurstöður settar inn á vefsíðu Menntamiðju.

1. Starfið fram undan

* Hafa samband við Bjarndísi Jónsdóttur, fráfarandi gjaldkera, og ganga frá umboði fyrir nýjan gjaldkera félagsins. Elínborg hafði reynt að ná sambandi við Bjarndísi í tölvupósti og í síma en án árangurs.
* Ganga þarf frá greiðslu til Sólveigar Friðriksdóttur vegna útlagðs kostnaðar vegna Word Skills keppninnar sem hún mun fara á sem dómari í lok júní.
* Ganga þarf frá kaupum á hljóðnemum/upptökutækjum vegna netnámskeiða.
* Netnámskeið (rafrænt kennsluefni) verða unnin í sumar í Moodle og forritun. Ákveðið var að sleppa námskeiði í upptökum (Camtasíu o.fl) en athuga með staðbundið námskeið á vegum 3f í ágúst í Camtasíu þar sem mikill áhugi er á slíku námskeiði. Tala um það við S. Fjalar fljótlega hvort hann geti tekið nám­skeiðið að sér með aðstoð stjórnar 3f.
* Hafa þarf samband við Microsoft á Íslandi um styrk til að taka upp leiðbeiningar við Office 2013-pakkann sem Jóhanna og Sólveig ætla að taka að sér.

1. Önnur mál

Sólveig og Jóhanna sögðu frá vel heppnuðu námskeiði í rafbókagerð se haldið var á vegum Endurmenntunar og 3f 13. og 14. júní.

Á næsta stjórnarfundi þarf að ganga frá m.a.

* Heimasíðu 3f – Gefa öðrum í stjórninni aðgang til að þeir geti uppfært síðuna  
  Setja upptökur frá ráðstefnu á heimasíðuna
* Fréttabréfi 3f
* Póstlista 3f og pósti [3f@3f.is](mailto:3f@3f.is)

Fleira var ekki rætt. Fundi slitið kl. 17:00

*Jóhanna Geirsdóttir*